izzako/sundanese-pixelgpt huggingface dataset:
Benang sari anu subur biasana ampir sarua panjangna jeung "putik", nyaéta kira-kira 2 mm, sedengkeun benang sari anu mandul mah pondok
Sirah putik jeung tipung sari
Warna sirah putik semu beureum sarta baris robah warnana jadi wungu mangsa sirah sari ngabuka pikeun méré kasempetan ka tipung sari anu geus sawawa pikeun ngawin (ngawuran) sirah putik
Wangun tipung sari biasana buleud panjang, leuwih kurang 20-35 mikron
Calon buah ieu henteu gagangan sarta aya dina hiji rohangan, sarta perenahna dina hiji piringan
Buah manggah kaasup golongan buah batu anu dagingan
Panjang buah kira-kira 2,5–30 cm
Wangun buah aya anu buleud, buleud endog atawa manjang sarta aya ogé anu bentukna gepéng
Warnana rupa-rupa, aya anu héjo, konéng, beureum atawa campuran
Dina bagian tungtung buah,ada bagian anu seukeut anu disebut pamatuk
Di luhureun pamatuk aya bagian anu melengkung anu disebut sinus, anu manjang kana bagian beuteung
Bagian tukang disebut tonggong
Kulitna kandel sarta aya "kelenjar", dagingna kandel sarta aya anu konéng gumantung wandana
Daging buah aya anu badag sarta aya ogé anu henteu badag, aya anu caian sarta aya anu henteu caian, aya anu amis sarta aya anu kurang amis
Siki tempatna dina jero kulit anu teuas, badagna rupa-rupa
Siki diwangun ku dua "keping", siki aya anu "monoembryonal" sarta aya anu "poliembryonal"
Hasil sarta pamakéan
Manggah utamana dipelak pikeun diala buahna
Buah anu haseum ilahar dina kaayaan atah, minangka buah méja atawa campuran es, dina wangun siksikan atawa diblender
Buah anu ngora mindeng dirujak, atawa dijual di sisi jalan sanggeus dipesék, dibeulah-beulah sarta ditambahan samara uyah jeung cabé
Buah manggah ogé dikokolakeun jadi manisan, siksikan buah garing, dikalengan sarta nu séjén-séjénna
Di réa wewengkon di Indonésia, manggah (kolot atawa ngora) anu haseum mindeng dijadikeun campuran sambel atawa asakan lauk jeung daging
Siki manggah bisa dijadikeun kadaharan ingon-ingon atawa hayam
Daun ngorana dijadikeun lalab atawa dijadikeun sayuran
Kai tangkal manggah cukup kuat, teuas sarta gampang dipigawé; tapi kurang awét pikeun pamakéan di luar rohangan
Kai ieu ogé bisa dijadikeun areng anu alus
Manggah utamana dihasilkeun ku nagara-nagara India, Méksiko, Brasil, Pakistan, Thailand, Tiongkok, Indonésia, Filipina, sarta Bangladés
Total produksi dunya dina taun 80-an kira-kira 15 juta ton, tapi ngan kira-kira 90.000 ton (1985) anu didagangkeun di tingkat dunya
Hartina, lolobana manggah didahar sacara lokal
Samentara éta pasar utama manggah nyaéta Asia Tenggara, Éropa, Amérika Sarikat sarta Jepang
Singapura, Hong Kong sarta Jepang mangrupa pangimpor anu pangbadagna di Asia
Gambaran produksi manggah taun 2005 bisa ditempo dina tabel di gigir
Manggah mibanda ajén-ajén budaya anu luhur, hususna di réa nagara di Asia bagian kidul
Di Filipina, buah ieu mangrupa lambang nagara
Dina Wéda, kitab suci ageman Hindu, manggah dianggap “susuguhan para déwa”
Daun-daun manggah mindeng dipaké dina dékorasi upacara kawinan atawa kaagamaan Hindu
Wanda anu sadulur
Mangga sabaraya jeung bacang ("M. foetida"), kemang ("M. kemanga"), kawéni ("M. odorata"), sarta réa deui
Kalénder nasional India (kadang-kadang disebut ogé kalénder Saka) nyaéta kalénder sipil resmi nu dipaké di India
Kalénder ieu dipaké babarengan jeung kalénder Grégori, ku Gazette of India, siaran wartana All India Radio, katut kalénder jeung komunikasi nu dikaluarkeun ku Pamaréntah India
Istilah ieu bisa nujul ogé kana kalénder Hindu, sarta jaman Saka ilahar dipaké ku kalénder-kalénder nu béda-béda
Dina taun kabisat, Chaitra boga 31 poé tur dimimitian ku tanggal 21 Maret
Bulan-bulan dina satengah taun munggaran sakabvhn aboga 31 poé, keur ngitung peta panonpoé nu laun dina wanci ieu nalika ngaliwatan ecliptic
Ngaran bulan-bulana dicokot tina kalénder bulan-panonpoé Hindu nu aya saméméhna, antukna sababaraha varéasi dina éjahan geus pasti aya, tur bisa jadi mangrupa hiji sumber nu ngabingungkeun kana tanggal-tanggal din ahiji kalénder
Taun-tauna diitung dina Jaman Saka, nu ngamimitian taun 0na dina taun 78 Jaman Kristen
Pikeun nangtukeun taun kabisat, urang bisa nambahkeun 78 kana taun Saka - lamun hasilna mangrupa taun kabisat dina kalénder Grégori, mangka taun Saka ogé bakal mangrupa taun kabisat
Teracom nyaéta hiji pausahaan jasa siaran terestrial bogana pamaréntah Swedia
Teracom mibanda sakabéh loka antene di Swedia, tur ngadistribusikeun sakabéh acara radio jeung TV terestrial, swasta minangka layanan publik, analog jeung digital
Teracom Components nyaéta cabang nu ngamekarkeun jeung nyieun komponen keur komunikasi terestrial
Daptar perusahaan penerbangan
Al Insyiqoq (basa Arab:الانشقاق, "Kabeulah") nyaéta surat ka-84 dina al Qur'an
Surat ieu diwangun ku 25 ayat sarta kaasup kana golongan surat-surat Makkiyah sarta diturunkeun sanggeus surah Al Infithor
Dingaranan "al insyiqoq" (ka lebah), dicokot tina kecap anu aya dina awal surat ieu
Poko-poko eusina ngajelaskeun kajadian-kajadian dina awal kajadian poé kiamat; pangwawadi yén manusa susah payah néangan Pangéranana; dina manggihan Pangéranana jaga aya anu meunang kabagjaan sarta aya ogé anu meunang kasangsaraan; tingkat-tingkat kajadian sarta kahirupan manusa di dunya jeung di ahérat
Al Infithor (basa Arab:الانفطار) nyaéta surat ka-82 dina al Qur'an
Surat ieu diwangun ku 19 ayat, kaasup golongan surat Makkiyah sarta diturunkeun sanggeus surah An Nazi'at
"Al Infithor" anu dijadikeun ngaran pikeun surat ieu téh kecap asal tina kecap Infathorot (ka lebah) anu aya dina ayat kahiji
Kajadian-kajadian anu lumangsung dina poé kiamat; pangwawadi ka manusa sangkan henteu katipu antukna doraka ka Alloh; ayana malaikat anu sok ngajaga sarta nyatet sagala amal gawé manusa; dina poé kiamat manusa teu bisa nulungan batur; ngan kakawasaan Allah waé anu lumaku dina waktu éta
At Takwir (basa Arab: التّكوير, "Ngagulung") nyaéta surat ka-81 dina al Qur'an
Surat ieu kagolongkeun kana surat Makkiyah, diwangun ku 29 ayat
Dingaranan At Takwir anu hartina "ngagulung" ti kecap dasar ‘’kuwwirot’’ anu aya dina ayat kahiji surat ieu
"finger"), nalika dipaké minangka hijian panjang, ilaharna nyaéta sapergenepbelas suku, contona 3/4″ atawa 1.905 cm (keur internasional inci)
Rubak tungtung ramo lalaki sawawa nyaéta kurang leuwih 2 sentiméter
Di Inggris hijian ieu ampir teu dipaké, sabab aya ukuran séjén nu dumasar kana leungeun manusa: ramo (7/6 digit), tapak (4 digit), bekem (16/3 digit), shaftment (8 digit), jeungkal (12 digit), cubit (24 digit) jeung elo (60 digit)
Sacara umum, digit sarua jeung kuku, sanajan hijian éta bisa ogé dipaké sacara béda
Digit katelah ogé minangka hiji nomer contona Nambahkeun sakabéh digit
Optimus Prime (nami Jepangna Convoy) mangrupa salah sahiji karakter robot fiksi tina serial animasi laris di dunya nyaéta The Transformers
Optimus Prime mangrupa pamingpin ti ras Autobots, nu mana Autobots mangrupa ras protagonis dina serial Transformers
Musuh utama Optimus nyaéta Megatron
modél parobahan Optimus nyaéta treuk trailer anu lengkep jeung bak kontainerna
Salian ti eta, Optimus ogé nyimpen benda sakral anu ngaranna The Matrix
Optimus sempet dicaritakeun pupus dina awal filem
Tapi ku sabab loba fans anu resep ka Optimus Prime, di ahir usum katilu, Optimus dihirupkeun deui ku bantuan Sky Lynx sareng Quintessons
Dina , Optimus ngorbankeun dirina pikeun nyetabilkeun Vector Sigma
Disisi lain, Hot Rod hasil meunang Matrix anu dipigaduh kapungkurna ku Alpha Trion, ahirna Hot Rod robah jadi Rodimus Prime, tur anjeunna ahirna janten pamingpin Autobots ngagentos Optimus Prime
Pangeusi sora Optimus Prime dina serial Transformers G1 nyaéta aktor Kanada, Peter Cullen
Dina serial versi 2000 ieu, Optimus Prime mucunghul deui janten pamingpin Autobots
Dina Transformers: Armada, Optimus tiasa ngagabung janten hiji sareng Jetfire
Sedengkeun dina Transformers: Energon, Optimus tiasa ngagabung janten hiji sareng Omega Supreme
Dina filem Transformers 2007 karya sutradara Michael Bay, Optimus mucunghul minangka pamingpin Autobots
Warna awakna rada benten jeung anu aya di G1, sabab dina versi filem, warnana janten biru
Sedengkeun dina versi G1 warna awakna beureum
Pangeusi sora Optimus Prime dina filem Transformers masih sami jeung anu di versi G1, nyaéta masih kénéh ku aktor Peter Cullen
Di filem, Optimus janten pahlawan sakaligus nu nangtayungan keur para Autobots sareng wargi manusa di Bumi tina serangan Decepticons anu bade ngarebut Allspark
Ku lantaran Allspark-na ancur, akhirna Optimus Prime sasarengan jeung Bumblebee, Ironhide, jeung Ratchet ahirna mutuskeun piken netep di Bumi
Optimus mucunghul deui dina serial Transformers: Animated
Dina mangsa ieu mah manéhna leuwih ngora ti batan nu aya di versi filem atawa dina versi G1
modél parobahana nyaéta minangka treuk paragi mareuman nu kahuruan
Pangeusi sorana adalah aktor David Kaye
May (Haruka di Jepang, Vera di Italia) mangrupa salah sahiji nami karakter fiksi dina serial TV Pokémon
May aslina mangrupa karakter dina kaulinan video game Pokémon: Ruby, Shappire, and Emerald
May, anu yuswana 10 taun (sami sareng Ash Ketchum) nyaéta putra istrina Petalburg City Gym Léader, Norman
May gaduh rai anu namina Max
Awalna May teu resep ka anu namina Pokemon, tapi lami-lami dirina ahirna resep ka Pokemon
Pokemon munggaranana nu ogé mangrupa hadiah ti Professor Birch nyaéta Torchic
Salian ti Torchic, May ogé gaduh Pokemon sapertos Bulbasaur jeung Skitty
Dina hal pakéan, May teu tiasa leupas tina bandana sareng sarung tangan anu dipapake ka mana wae
Salian ti eta, May ogé rewog kana barangdahar
Leuwih ti batan Ash atawa Brock
Pangeusi sorana dina serial TV nyaéta aktris Veronica Taylor jeung Michelle Knotz
Ash Ketchum (Satoshi dina versi Jepang atawa Ali dina versi Indonesia) nyaéta adalah nami pikeun salah sahiji karakter fiksi dina serial TV Pokemon
Ash lahir di kota Pallet
Di yuswana nu 10 taun, dirina mutuskeun hoyong janten Pokemon trainer
Ku lantaran kitu, dirina teras ngadatangan Professor Oak, hanjakalna sakabéh Pokemon nu aya di Professor Oak tos diborong ku babaturan Ash, nyaéta Gary Oak, nu ogé mangrupa alo ti Professor Oak
Aya hiji deui Pokemon anu teu dicandak ku Gary, nyaéta Pikachu, hanjakalna Pikachu téh hésé diatur, tapi lami-lami ahirna Pikachu janten sobat anu hadé keur Ash
Pikachu ogé sering ngadatangkeun bahya pikeun Ash nalika Pikachu rek direbut ku Téam Rocket
Tapi Ash tiasa méré skeun éta masalah
Salajengna, Ash sareng Misty (anu nagih waé sapedah pangganti anu direksak ku Pikachu), jeung Brock (mantan paningpin Pewter City Gym) ngalalana di wewengkon Kanto jeung Johto
Di wewengkon Sinnoh, Ash pendak deui sareng babaturan anyar, namina Dawn
Teu kungsi lila, May balik deui nepungan Ash, saméméh ahirna manéhna indit ka Kanto nepungan Misty
Ash tuluy ngalalana duaan sareng Brock
Pangeusi sora Ash adalah aktris Veronica Taylor sareng Sarah Natochenny
Surat 'Abasa (basa Arab:عبس, "Manéhna Baeud") nyaéta surat ka 80 dina Al Qur'an
Surat ieu kagolongkeun kana surat Makkiyah anu diwangun ku 42 ayat
Surat ieu dingaranan "Abasa", kecap anu aya dina ayat kahijina
Nurutkeun riwayat, dina hiji mangsa Rosululloh s.a.w
narima para inohong bangsa Quresy sarta nyarios ka maranéhanana kalawan harepan maranéhanana asup Islam
Dina waktu éta datang Ibnu Ummi Maktum, saurang sohabat anu lolong anu miharep Rosululloh s.a.w
maoskeun ayat-ayat Al Qur'an anu geus diturunkeun ku Alloh
Tapi Rosululloh s.a.w
baeud jeung ngabalieur ti Ibnu Ummi Maktum anu lolong éta, Saterusna Alloh nurunkeun surat ieu minangka tegoran kana sikep Rosululloh ka ibnu Ummi Maktum
Surat An Naziat (basa Arab:النّازعات) nyaéta surat ka-79 dina al Qur'an
Surat ieu kagolongkeun kana surat Makkiyah, diwangun ku 46 ayat
Dingaranan An Naziat anu hartina "Malaikat-malaikat anu nyabut" asalna tina kecap an aaazi’aat anu aya dina ayat kahiji surat ieu
Dingaranan ogé As Sahiroh anu dicokot tina ayat ka-14, dingaranan ogé Ath Thommah dicokot tina ayat ka-34
Carita Musa a.s. jeung Fir´aun
An Naba (basa Arab: النّبا, "Béja Gedé") nyaéta surat ka-78 dina al Qur'an
Surat ieu kaasup kana surat Makkiyah, diwangun ku 40 ayat
Dingaranan An Naba anu hartina "béja gedé" di cokot tina kecap an naba´ anu aya dina ayat ka-2 surat ieu
Dingaranan ogé Amma yatasaa aluun dicokot tina kekecapan "amma yatasaa aluun" anu aya dina ayat ka-1 surat ieu
Jahé ("Zingiber officinale"), nyaéta tutuwuhan beuti anu pohara populér minangka bungbu sarta bahan ubar
Rasana lada dilantarankeun mibanda sanyawa "keton" nu ngaranna zingeron
Jahé kaasup suku "Zingiberacéae"
Ngaran ilmiah jahé dijieun ku William Roxburgh tina kecap Yunani "zingiberi", ti basa Sansakerta, "singaberi"
Jahé asalna dianggap ti India, tapi aya ogé anu mercaya yén jahé asalna ti Republik Rahayat Cina Kidul
Ti India, jahé dibawa minangka bungbu nu didagangkeun nepi ka Asia Tenggara, Tiongkok, Jepang, Jeung Timur Tengah
Saterusna dina jaman "kolonialisme", jahé anu bisa méré rasa haneut sarta lada kana kadaharan gancang jadi komoditas anu populér di Éropa
Alatan jahé ngan bisa tahan hirup di wewengkon tropis, melakna ngan bisia dipigawé di wewengkon katulistiwa saperti Asia Tenggara, Brasil, sarta Afrika
Ayeuna Équador sarta Brazil jadi Nagara nu ngahasilkeun jahé pang lobana di dunya
Tangkal jahé mangrupa tangkal palsu kalawan luhurn 30 nepi ka 100 cm, nu katempo tangkal téh sabenerna palapah tina sakumpulan daun
Akarna ngawangun beuti kalawan daging akar boga warna konéng nepi ka semu beureum jeung ambeu nu nyeureud irung
Daunna nyirip kalawan panjang 15 nepi ka 23 mm sarta panjangna 8 nepi ka 15 mm
Gagang daun ngandung bulu nu lemes
Kembang jahé tumuwuh dina taneuh kalayan bangun buleud endog sarta panjangna 3,5 nepi ka 5 cm sarta rubak 1,5 nepi ka 1,75 cm
Gagang kembang sisitan saloba 5 nepi ka 7 buah
Kembangna boga warna héjo semu konéng
Biwir kembang sarta hulu putik warnana wungu
Gagang putik jumlahna dua
Pangolahan jeung pamasaran
Beuti jahé, utamana anu dipanén dina umur anu masih ngora henteu tahan lila lamun ditunda di gudang
Ku kituna diperlukeun pangolahan sagancangna sangkan tetep bisa didahar
Aya sawatara hasil olahan tina jahé anu aya di pasar, nyaéta: Jahé garing
Mangrupa potongan jahé anu saterusna digaringkeun
Wanda ieu pohara populér di pasar tradisional
mangrupa hasil pangolahan tradisional tina jahé seger, utamana jahé ngora
Anu pangmindengna dipanggihan di pasar nyaéta acar, asinan, sirop, sarta kristal jahé
Wanda ieu dipikaresep ku pamaké ti wewengkon Asia jeung Australia
mangrupa hasil pangolahan satuluyna tina jahé ngagunakeun téknologi industri
Bubuk jahé diperlukeun pikeun kaperluan farmasi, inuman, alkohol sarta jamu
Biasana ngagunakeun bahan baku jahé garing
Nyaéta hasil pangolahan tina tipung jahé
Bentukna mangrupa cacai cokelat kalawan kandungan minyak asiri 15 nepi ka 35%
Jahé tumuwuh subur dina taneuh nu luhurna 0 nepi ka 1500 méter di luhur beungeut laut, kajaba wanda jahé gajah nu hirup dina taneuh nu luhurna 500 nepi ka 950 méter
Pikeun bisa ngahasilkeun jahé sacara optimal, diperlukeun curah hujan 2500 nepi ka 3000 mm pér taun, tingkat saab 80% sarta taneuh beueus kalawan PH 5,5 nepi ka 7,0 sarta unsur hara nu réa
Taneuh anu dipaké pikeun melak jahé henteu kaci kakeueum
Aya tilu rupa jahé anu populér di pasar, nyaéta: Jahé gajah
Mangrupa jahé anu pangdipikaresepna di pasar internasional
Bentukna badag lintuh sarta rasana henteu lada teuing
Daging beuti boga warna konéng nepi ka bodas
Mangrupa jahé anu réa dipaké minangka samara asakan, utamana pikeun kadaharan lokal
Rasa sarta ambeuna cukup seukeut
Ukuran beuti sedeng sarta warnana konéng
Jahé rupa ieu mibanda kandungan minyak asiri nu réa sarta rasana pangladana, ku kituna cocog pikeun bahan dasar farmasi sarta jajamu
Ukuran beutina pangleutikna sarta warnana beureum kalawan urat nu leuwih badag dibandingkeun jahe umumna
Di masarakat Kulon, "ginger ale" mangrupa hasil olahan anu dipikaresep
Ari Jepang jeung Tiongkok mah pohara mikaresep asinan jahé
Sirop jahé dipikaresep ku masarakat Tiongkok, Éropa jeung Jepang
Di Indonésia, sakoteng, bandrék, sarta wedang jahé mangrupa inuman anu dipikarasep alatan sanggup méré rasa haneut dina waktu peuting, utamana di wewengkon pagunungan
Harmono, STP dan Drs Agus Andoko, Budidaya dan Peluang Bisnis Jahé, Penerbit Agromedia Pustaka, 2005
Adrian Sutil (babar di Grafelfing, Jerman, 11 Januari 1983) nyaéta saorang pembalap Formula 1 asal Jerman nu ayeuna memperkuat tim Force India sareng Giancarlo Fisichella
Sutil ngamimitian debut F1 dina taun 2007 di tim Spyker, tur ngahasilkeun sapoin salila usum lumangsung
Ti aalit, Sutil langkung dalit sareng dunya musik
Ramana asalna ti Uruguay, janten pamaen biola di Munich
Sedengkeun ibuna asli urang Jerman
Sutil ahirna langkung milih janten warga nagara Jerman, sanes Uruguay
Dina yuswana nu 16 taun, Sutil nyobian babalapan
Tadina ku bapana, Sutil leuwih dipiharep janten pamaen musik
Tapi ahirna bapa Sutil tiasa narima kahoyong putrana
Sutil salajengna lebet ka F3 Euroseries taun 2005, tur kungsi janten rencang satim Lewis Hamilton
Taun 2006 Sutil pindah ka F3 Jepang, tur ahirna anjrunna berlabuh ka F1 di musim 2007 sareng tim Spyker, anu salajengna di akhir musim robih namina janten Force India sairing lebetna jutawan India Vijay Mallya
Fernando Alonso Diaz (landian Fernando Alonso; babar 29 Juli 1981 di Oviedo, Spanyol) nyaéta saurang pembalap Formula 1 anu asalna ti Spanyol
Ti mimiti musim 2010, Alonso ngagabung sareng tim Italia, Scuderia Ferrari
Fernando Alonso mangrupa putra kadua tina dua baraya kandung
Bapana janten saurang mekanik bengkel anu sasakali nyambi janten tukang panambangan
Ibuna janten saurang kasir di supermarket
Alonso gaduh hiji lanceuk istri
Keur yuswa Alonso dua taun, kolot Alonso masihan hadiah gokart kanggo lanceukna, anu saterasna ditolak karena ngarasa bahwa babalapan kirang cocok sareng dunia istri
Teras éta gokart téh dipasihkeun ka Alonso
Alonso seneng tuangeun anu teu ngandung uyah
anjeunna ogé resep kana nonton film sareng nyetel lagu
Kiwari Alonso cicing di Swiss, sasakali anjeunna ogé uih ka Spanyol keur ngalongok bapa-ibuna
Alonso tos ngamulai babalapan ti yuswa 3 taun
Di 1988 manéhna mulai masuk ka gokart professional
Anu bertahan sampai taun 1998
Di 1999 Alonso ngalih ka Nissan Championship, dan langsung janten jawara di musim perdanana
Taun 2000 Alonso ngalih ka F3000 Internasional (ayeuna namina janten GP2)
Bergabung sareng tim Astromega, Alonso sempet naek podium jawara di sirkuit Spa
Taun 2001 Alonso ditarik lebet ka Formula 1 ku tim Minardi di yuswa 19 taun
Waktos eta, namina éléh jauh dibandingkeun Kimi Raikkonen atanapi Juan Pablo Montoya
Sapanjang musimna ogé Alonso gagal metik poin hiji pun, tapi sanajan kitu, bakat alusna kacium ku bos Renault, Flavio Briatore
Briatore lantas ngajakan Alonso gabung ka Renault di 2002 sabagai test driver, sareng janji bakal narik anjeunna janten pembalap regular upami panampilanna di 2002 alus
Musim 2003 Alonso balik deui ka F1 sabagai pembalap, anjeunna ngagentoskeun Jenson Button anu ngalih ka BAR-Honda
Kejutan demi kejutan dipaparkeun ku Alonso sapanjang musim, di antarana pole position termuda di GP Malaysia, sareng kameunangan di GP Hungaria
Bahkan di Hungaria, Alonso ngéléhkeun Michael Schumacher anu kasebutkeuna Raja F1
Musim 2004 Alonso gagal janten jawara di hiji balapan pun
Di musim 2005 anjeunna tiasa meunang di Malaysia, Bahrain, San Marino, Eropa, Perancis, Jerman, sareng China
Ahirna anjeunna nyetak sejarah deui dengan tampil sabagai jawara dunya pang ngorana
Jawara dunya teras dipertahankeun ku Alonso di musim 2006, saatos anjeunna ngéléhkeun Michael Schumacher anu ngumumkeun pension di ahir musim 2006
Musim 2007 Alonso ngalih ka tim McLaren, tetapi di tim ieu Alonso saakan janten anak tere, ku sabab bos McLaren, Ron Dennis leuwih mentingkeun Lewis Hamilton
Sababaraha kali Alonso néangan celah a béh anjeunna tiasa indit deui ti tim McLaren
salah sahijina ngahalangan Hamilton di pit GP Hungaria, sareng ngababat Hamilton di GP Brazil nu berujung kana gagalna Hamilton janten jawara dunia
Akhirna di akhir musim kontrak Alonso sareng tim McLaren diputuskeun ku bosna, Ron Dennis
Alonso ahirna uih deui ka tim lamina, Renault F1
Posisina di McLaren digentoskeun ku Heikki Kovalainen
Musim 2008, di tim lamina, Renault F1, Alonso ngan tiasa janten jawara balapan dua kali, nyaéta di Singapura sareng di Jepang
Posisina bertahan sampai musim 2009 di mana Alonso gagal janten jawara balapan sakalipun
Tilu dinten usai GP Singapura 2009, tim Ferrari ngumumkeun yén Fernando Alonso bakal ngagabung sareng tim Italia tersebut, ngagentoskeun posisi Kimi Raikkonen anu awon salami dua musim berturut-turut
Nami lengkap: Fernando Alonso Diaz Tempat, tanggal lahir: Oviedo, Spanyol, 29 Juli 1981 Status: Menikah Jangkung: 171 cm Beurat: 68 kg Debut F1: GP Australia 2001 (sareng Minardi) Pole pertama: GP Malaysia 2003 (sareng Renault) Meunang pertama: GP Hungaria 2003 (sareng Renault) Jawara dunya: dua kali (2005 dan 2006)
Betaherpesvirinae nyaéta subfamili Herpesviridae nu bisa dibedakeun ku cara réproduksi nu leuwih laun ti batan subfamili Herpesviridae liana
Grup Studi "Herpesviridae" geu ngusulkeun yén subfamily Betaherpesvirinae dibagi jadi opat genera:
Roséolovirus nujul kana Human Herpesvirus Six jeung Seven, duanana anggota betaherpesviridae subfamili herpesvirus
Duanana bisa nyababkeun panyakit roseola nu narajang barudak
Peuteuy sélong mangrupa tutuwuhan tropis anu leutik nu asalna ti Méksiko
Ieu tutuwuhan digunakeun pikeun rupa-rupa tujuan, saperti suluh jeung kadaharan sapopoé
Peutuey sélong geus dimangpaatkeun pikeun ngahasilkeun biomassa
Tutuwuhan ieu ogé éfisién pikeun fiksasi nitrogén
Dina taun 1970-an jeung 1980, peuteuy sélong dipromosikeun minangka "tutuwuhan ahéng" lantaran rupa-rupa kagunana
Hiji kakurang ieu spésiés nyaéta kauduhna ku serangan sarangga
Dina taun 1980-an, aya kajadian kajadia musnahna ieu tangkal di wewengkon anu lega di Asia Tenggara akibat serangan sarangga psyllids
Sifat nu gancang nyebar
"Peuteuy sélong" kacida teu dipikahayang di sabagian wewengkon Taiwan, kapuloan Hawai jeung Fiji
Ieu tangkal tumuwuh kacida gancangna, sarta ngabentuk jumplukan anu padet anu ngaheurinan tuwuhan asli lianna
Tumbu ka luar
&amp; Hegde, N.G
Randu atawa kapuk ("Ceiba pentandra") nyaéta tuwuhan tropis anu kagolongkeun kana ordo Malvales sarta famili Malvaceae (saméméhna digolongkeun kana famili séjén nyaéta Bombacaceae), asalna ti bagian kalér Amérika Kidul, Amérika Tengah sarta Karibia, sarta (pikeun varitas "C. pentandra" var
"guineensis") asalna ti palebah kulon Afrika
Kecap "kapuk" ogé dipaké pikeun nyebutkeun serat anu dihasilkeun tina sikina
Tangkal ieu ogé dipikawanoh minangka Ceiba, ngaran genusnya, anu mangrupa lambang suci dina mitologi bangsa Maya
Tangkal ieu tumuwuh nepi ka saluhur 60–70 m sarta bisa mibanda tangkal anu cukup badag nepi ka ngahontal garis panjang 3 m. Tangkal ieu réa dipelak di Asia, utamana di pulo Jawa, Indonésia, di Malaysia, Filipina sarta Amérika Kidul
Di Bogor aya jalan anu di sapanjang sisina diiuhan ku tangkal kapuk
Dina waktu buahna beukah, kaayaan di jalan nyarupaan hujan salju alatan serat kapuk anu bodas ngarapung
Kapas nyaéta ngaran hiji tuwuhan nu ngahasilkeun haramay/benang nu lemes nu tumuwuh sabudeureun sikina
Kapas tumuwuh di daérah tropis jeung subtropis
Serat ieu tuluy digulung jadi benang sarta digunakeun pikeun nyieun kaén (tékstil)
Kapas mangrupa tuwuhan nu gedé ajénna lantaran ngan kira-kira 10% tina beuratna ilang dina pemrosésan
Waktu lilin, protéin, jll
disingkirkeun, sésana nyaéta polimér alami tina sélulosa murni
Sélulosa ieu kasusun rapih antukna méré kapas sifat kekuatan, daya tahan sarta daya serep nu mandiri
Di Pulo Ambon, kapas dipikawanoh ku istilah lokalna "aha", sarta dina basa Banda disebut "karamboa"
Katun geus dipaké pikeun nyieun kaén anu pohara alus jeung hampang di wewengkon kalawan iklim tropis geus rebuan taun katukang
Sababaraha otoritas ngaku yén kamungkinan urang Mesir ngagaduhan katun ti mimiti 12,000 SM, jeung bukti geus kapanggih kapas di guha Mexican (lawon katun sarta fragmen tina haramay anu sisusun ku bulu_bulu jeung fur) ditaksur kurang leuwih 7,000 taun ka tukang
Bukti arkéologis jelas yén jalma di Amérika Kidul jeung India domesticated spésiés béda tina kapas sacara mandiri rébuan taun ka tukang Produksi
Kiwari kapas dihasilkeun di réa patempatan di dunya, kaasup Eropa, Asia, Afrika, Amérika, jeung Australia, ngandelkeun tangkal kapas anu pinilih antukna bisa dihasilkeun serat nu leuwih réa
Dina taun 2002, kapas dipelak di 330.000 km² huma, 47 milyar ton kapas atah saharga 20 milyar dolar AS dipelak dina yaun éta
Sajaba ti jadi bahan dasar industri tékstil, kapas ogé dipaké dina kecrik lauk, saringan kopi, ténda, jeung pangwates buku
Duit Cina munggaran dijieun tina serat kapas, ogé duit dollar Amérika Sarikat modéren
Denim, sarupaning pakan nu tahan lila, jeung lolobana kaos ("T-shirt") sabagéan gedé dijieun tina kapas
Chilsung Cider (칠성사이다) nyaéta hiji inuman dikarbonoasi nu dipasarkeun ku pausahaan Koréa Kidul Lotte Chilsung
Chulsung Cider lain "cider" kawas dina istilah basa Inggris nu mangrupa inuman nu ngandung alkohol, dijieun tina sari apel
Di Koréa Kidul kecap "cider" hartina inuman dikarbonasi nu diamisan kawas Seven Up atawa Sprite
Chilsung Cider sarua jeung Seven Up tapi leuwih amis
Cider Koréa liana rupa-rupa rasana ti mimiti nu rasana jeruk tepi ka rasa Fanta atawa "soda krim" nu gulaan
Inuman ieu kacida ksohorna di Koréa Kidul
Muncang (Aleurites moluccana), nyaéta tuwuhan anu sikina dimangpaatkeun minangka bahan minyak sarta samara
Tuwuhan ieu masih sabaraya jeung sampeu sarta kaasup kana sélér (suku) Euphorbiaceae
Dina padagangan antarnagara dipikawanoh minangka "candleberry", "Indian walnut", atawa "candlenut"
Tangkalna disebut "varnish tree" atawa "kukui nut tree"
Minyak anu diperes tina sikina kapaké dina industri pikeun bahan campuran cét sarta dipikawanoh minangka "tung oil"
Muncang ayeuna geus sumebar di wewengkon-wewengkon tropis
Luhur tangkal ieu ngahontal kira-kira 15-25 méter
Daunna boga warna héjo sepa
Sikina mibanda garis tengah kira-kira 4–6 cm; Sikina mibanda taméng anu pohara teuas sarta ngandung minyak anu cukup réa, anu matak bisa dipaké pikeun lilin
Buah muncang nu di jerona ngan hiji sikina disebut gandul, di mana jerona dua sikina disebutna dampa
Muncang mangrupa tuwuhan anu dijadikeun tuwuhan resmi nagara bagian Hawaii
Budidaya muncang jaman modéren lolobana pikeun ngarah minyakna
Dina saban tangkal baris dihasilkeun kira-kira 30–80 kg siki muncang, sarta kira-kira 15 nepi ka 20% tina beurat kasebut mangrupa minyak
Lolobana minyak anu dihasilkeun dipaké sacara lokal, henteu didagangkeun sacara internasional
Siki muncang ngandung racun tapi teu pati kuat daya racunna
Alatan éta henteu dimeunangkeun dahar siki muncang atah-atah
Pamakéan muncang kudu dimimitian ku nyangray nepi ka sikina haneut
Cara ieu baris ngaruksak racunna
Asem atawa kamal nyaéta sarupaning tutuwuhan nu ngahasilkeun buah anu rasana haseum; ilahar dipaké samara dina réa asakan Indonésia minangka panambah rasa haseum dina kadaharan, contona dina sayur haseum
Kecap "asem" jeung kecap "kamal" dipaké jadi ngaran patempatan di sawatara wewengkon di Pasundan jeung Jakarta
Ngaran ilmiah ieu tutuwuhan nyaéta Tamarindus indica, kaasup kana sélér (suku) Fabacéae (Leguminosae)
Spésiés ieu téh hiji-hijina anggota marga "Tamarindus"
Ngaran séjénna nyaéta "kamal" (Jawa), "tamalaki" (Banda), "mé" (basa Acéh), "asam" (basa Indonésia), "sampalok" (basa Tagalog), "ma-kham" (basa Thailand), "tamarindo" (basa Portugis), "tamarinde" (basa Walanda), sarta "tamarind" (basa Inggris)
Ngaran "asem" ogé dipaké pikeun kabéh tutuwuhan samara nu rasana haseum, kaasup ogé asem kandis jeung asem galugur
Tuwuhan ieu didatangkan ku jalma-jalma ti India
Ngaran "Tamarindus" sarta "tamarind" diturunkeun tina basa Arab تمرهندي "tamr hindī" nu hartina kurang leuwih: korma India
Sumebarna sarta ékologina
Asem kaasup tuwuhan tropis
Asal-usulnya dianggap ti savana Afrika wétan di mana jenis liarna kapanggih, salah sahijina di Sudan
Saprak rébuan taun katukang, pepelakan ieu geus sumebar ka Asia tropis, sarta saterusna ogé ka Karibia jeung Amérika Latén
Di réa tempat anu cocog, kaasup di Indonésia, asem tumuwuh liar kawas di leuweung-leuweung savana di Afrika
Tangkal asem bisa tumuwuh alus nepi ka jangkungna kira-kira 1.000 m di luhur beungeut laut (dpl), dina taneuh nu keusikan atawa taneuh liket, hususna di wewengkon anu usum garingna écés sarta cukup panjang
Daging buah asem pohara populér, sarta dipaké dina rupa-rupa bahan asakan atawa samara di saantéro dunya
Buah anu ngora rasana pohara haseum, sarta ilahar dipaké minangka samara sayur haseum atawa campuran rujak
Buah anu geus asak bisa ditunda lila sanggeus dipesék sarta saeutik digaringkeun maké pitulung sinar panonpoé
Sajaba dijadikeun samara, pikeun méré rasa haseum atawa pikeun ngaleungitkeun ambeu hanyir lauk, asem mindeng dijadikeun bahan sirop, selé, gulali (peremén), sarta jajamu
Thailand ogé ngahasilkeun asem anu amis rasana
Buah ieu populer sarta didahar dina kaayaan seger (henteu diasakan; alatan éta diékspor dina wangun peuteuy anu tacan dipesék
Siki asem ilahar didahar sanggeus dikeueum sarta dikulub, atawa sanggeus dibeuleum
Sajaba ti éta, siki asam ogé dijadikeun tipung pikeun nyieun kuéh atawa roti
Sajaba ti daging buah, réa bagian tangkal asem anu bisa dijadikeun bahan ubar tradisional
Daun ngorana ("sinom") dipaké pikeun ngurangan raheut sarta rasa nyeri dina pasendian, di luhureun tatu atawa dina kasakit rematik
Daun ngora anu dikulub pikeun ngubaran batuk sarta panastiris
Kulit kaina anu ditutu dipaké pikeun nyageurkeun tatu, borok, jeung bisul
Kulit kai asem ogé dipaké minangka ubar kuat
Tipung sikina pikeun ngubaran diséntri sarta diaré
Siki asem ogé mindeng dipaké dina kaulinan congklak
Tangkal asem ilahar dipelak di sisi jalan minangka pangiuhan, utamana kawentar di sapanjang jalan raya Daendels, ti Anyer nepi ka Panarukan
Para palaut Bugis dina mangsa baheula dipikanyaho melak tangkal asem di basisir kalér Australia, di Northern Territory dina waktu maranéhanana ngaso nungguan datangna angin pikeun balik ka wewengkon asal
Tangkal-tangkal asem ieu jadi pituduh ayanan hubungan antara urang Aborigin jeung jalma ti luar éta buwana saméméh kadatangan urang Éropa
Gebang; "corypha utan" nyaéta ngaran hiji tutuwuhan anu asalna tina kulawarga Arecaceae
Ieu tangkal sabangsaning palem nu jangkung gedé ti wewengkon padataran handap
Tuwuhan ieu ogé dipikawanoh kalawan ngaran-ngaran séjén kawas "gabang" (basa Dayak Ngaju), "gawang" (Timor), "pucuk" (dialek Betawi), "pocok" (basa Madura), "ibus" (basa Batak, basa Sasak), "silar" (Minahasa) sarta nu séjén-séjénna
Ngaran ilmiahna nyaéta "Corypha utan"
Tuwuhan palem anu badag ieu, tangkalna tunggal, jangkungna kira-kira 15-20 m. Daun-daun badag ngawangun kipas, buleud ngaramo kalawan diaméter 2-3,5 m, ngumpul dina tungtung tangkal; gagangna panjang nepi ka 7 m, rubak, boga alur sarta cucukan dina sisina
Urut palapah daun dina tangkal ngawangun pola spiral
Gebang ngan kembangan sarta buahan sakali, nyaéta dina tungtung waktu hirupna
Karangan kembang mecenghul dina tungtung tangkal (terminal), sanggeus kabéh daunna paéh, mangrupa "malai" nu jangkung gedé 3–5 m, kalawan ratusan rébu pucuk kembang konéng semu héjo anu ambeuna seungit
Buahna boga bentuk buleud nu gagangan pondok, héjo, 2-3 cm diaméterna
Ékologi sarta sumebarna
Palem ieu tumuwuh sumebar di padataran handap nu luhurna nepi ka kira-kira 300 m luhureun beungeut laut lbl.. Gebang mikaresep lapangan jukut anu lénglang, walungan, sisi ranca, sarta sakapeung tumuwuh ogé di wewengkon pasir
Di sawatara tempat anu cocog, biasana teu laér ti basisir, gebang bisa tumuwuh ngajumpluk nyieun beubeur leuweung anu cukup lega
Gebang kapanggih sumebar lega mimiti ti India ngaliwatan Asia Tenggara, Filipina sarta Indonésia nepi ka Australia kalér
Daun gebang, utamana anu ngora, dikokolakeun jadi sagala rupa bahan anyaman anu alus; pikeun bahan nyieun samak, topi, kantong, karung, tali, kecrik sarta pakéan tradisional
Heulayan pita tina olahan janur gebang ieu dina mangsa katukang ramé didagangkeun utamana di Sulawesi Kidul; dipikawanoh sawatara macemna kawas "agel", "papas", sarta "baris"
Sarupaning serat tuwuhan anu cukup alus bisa ogé dihasilkeun tina gagang daunna, sanggeus dibeulah-beulah, dikeueum sarta dikokolakeun leuwih tuluy
Serat ieu bisa "dipintal" jadi tali atawa, di Filipina, dianyam jadi topi
Sagu tina jero tangkalna bisa didahar; sanajan biasana sagu ieu pikeun kadaharan sato sarta karék didahar jelema dina mangsa paceklik
Tangkal gebang cukup teuas, utamana bagian luarna anu jiga kai, sarta ilahar dipaké minangka bahan wangunan
Potongan tangkal anu gembleng sarta dipiceun bagian jerona ilahar dipaké pikeun nyieun bedug
Sawatara bagian tangkal gebang mibanda hasiat pikeun ubar
Akarna dipaké pikeun nyageurkeun diaré nu teu pati beurat tapi mindo
Cai tina palapahna dipaké minangka anti racun
Sarupaning geutah semu beureum dina pucuknya dipaké pikeun ngubaran tatu, batuk sarta diséntri
Vulvitis nyaéta hiji kondisi inflamasi dina vulva wanoja
Oophoritis nyaéta inflamasi ovarium
Mindeng ogé yén panyakit ieu katingali minangka kombinasi jeung salpingitis (inflamasi solobong fallopii)
Parametritis nyaéta inflamasi parametrium (jaringan panghubung deukeuteun uterus)
Eureup-eureup (Basa Indonésia: "tindihan" ) nyaéta hiji kaayaan ilahar alatan lumpuhna otot rangka jeung areflexia boh sabagéan atawa sakabéhna nu kajadian nalika hudang sare atawa saeutik kajadianana nalika arek sare
Rangsangan saperti usapan atawa sora moal karasa nalika kaayaan ieu, nu lilana sababaraha detik tepi ka sababaraha menit.Kondisi ieu bisa kajadian kalayan subyek nu normal atawa dibarengan ku narkolepsi, kataplexi, jeung hypnagogische hallucinaties
Patofisiologi kondisi ieu patali jeung hipotonia normal nu kajadian nalika "saré REM"
When considered to be a diséase, isolated sleep paralysis is classified as MeSH D020188
Sacara psikologis, it is closely related to the paralysis that occurs as a natural part of REM (rapid eye movement) sleep, which is known as REM atonia
Sleep paralysis occurs when the brain awakes from a REM state, but the bodily paralysis persists
This léaves the person fully conscious, but unable to move
In addition, the state may be accompanied by terrifying hallucinations (hypnopompic or hypnagogic) and an acute sense of danger
Sleep paralysis is particularly frightening to the individual due to the vividness of such hallucinations
The hallucinatory element to sleep paralysis makes it even more likely that soméone will interpret the experience as a dréam, since completely fanciful, or dréam-like, objects may appéar in the room alongside one's normal vision
Some scientists have proposed this condition as an explanation for alien abductions and ghostly encounters
A study by Susan Blackmore and Marcus Cox of the University of the West of England suggested that alien abductions are related to sleep paralysis rather than to temporal lobe lability
The paralysis can last from several seconds to several minutes "after which the individual may experience panic symptoms and the realization that the distorted perceptions were false"
When there is an absence of narcolepsy, sleep paralysis is referred to as isolated sleep paralysis (ISP)
"ISP appears to be far more common and recurrent among African Americans than among White Americans or Nigerian Blacks" , and is often referred to within African American communities as "the witch riding your back"
Symptoms of sleep paralysis can be either one of the following or a combination: These symptoms can last from méré seconds to several minutes (although they can feel like much longer) and can be frightening to the person
There may be some body movement, but it is very unlikely and hard for a person to accomplish
Sleep paralysis occurs during REM sleep, thus preventing the body from manifesting movements made in the subject's dréams
Very little is known about the physiology of sleep paralysis
However, some have suggested that it may be linked to post-synaptic inhibition of motor neurons in the pons region of the brain
In particular, low levels of melatonin may stop the depolarization current in the nerves, which prevents the stimulation of the muscles, to prevent the body from enacting the dréam activity (e.g
preventing a sleeper from flailing his legs when dréaming about running)
Several studies have concluded that many or most péople will experience sleep paralysis at léast once or twice in their lives
Many péople who commonly enter sleep paralysis also suffer from narcolepsy
In African-Americans, panic disorder occurs with sleep paralysis more frequently than in Caucasians
Some reports réad that various factors incréase the likelihood of both paralysis and hallucinations
These include: Cara ngarawat
Clonazepam is highly effective in the tréatment of sleep paralysis
The initial dose is 0.5 mg at bedtime, while an incréase to 1 mg per night might be necessary to maintain potency
Ritalin has been used successfully as a daytime medication to promote structured sleep patterns and the prevention of sleep paralysis in "some" adults
Care should be taken to monitor blood pressure along with other appropriate tests
Dosage starts at 20 mg per day (morning) incréased weekly until episodes diminish
Complete references to many cultures are given in the References section
Hématométra nyaéta kondisi médis mangrupa kajadian ngagetih deukeuteun uterus
Jarang kajadian, disababkeun ku "transverse vaginal septum" deukeuteunana, atawa hematosalpinx
Orchialgia nyaéta nyeri ronis dina testikel atawa kanjut nu ilaharna karek cageur sanggeus leuwih ti tiu bulan
Orchalgia bisa disababkeun ku ayana tatu, bedah, kangker atawa testicular torsion
Orchialgia bisa jadi mangrupa komplikai anggeus vasektomi
Spermatocelectomy nyaéta prosedur ngabedah keur misahkeun epididimis tina spermatocele
Pasen dibius dina puhu pingpingna tuluy diturih kanjutna
hli bedah narik testikel jeung epididimis kana turihan, misahkeun permatoselna tuluy dikaput
Hematosel nyaéta kumpulan getih dina rongga jaringan.. Istilah ieu ilaharna dipaké keur nujul kana kumpulan getih dina tunica vaginalis sakuriling testikel
Hematosél mindeng leuwih nyeri ti batan hidrosél
Picung atawa pucung, atawa Kemayang (dina basa Indonesia) ("Pangium edule" Reinw
ex Blume; sélér (suku) Acariaceae, tiheula diasupkeun kana Flacourtiaceae) nyaéta tuwuhan anu tumuwuh liar atawa satengah liar
Siki picung, anu disebut ogé kelewek, dipaké jadi samara asakan Indonésia anu ngahasilkeun warna hideung dina rawon jeung sop konro
Sikina, anu mibanda palapis siki anu bisa didahar, lamun atah pohara ngandung racun alatan ngandung asam sianida dina konséntrasi anu luhur
Lamun didahar dina jumlah nu tangtu siki kapayang baris ngabalukarkeun lieur (mabok)
Racun dina siki ieu bisa dipaké pikeun racun dina mata panah
Siki picung aman dikokolakeun pikeun kadaharan lamun geus dikulub sarta dikeueum leuwih tiheula
Kai pepelakan ieu ogé boga ajén ékonomi, kalawan beurat jenis 450–1000 kg.m-3
Babasan "mabok kepayang" dina basa Malayu/Indonésia dipaké pikeun ngagambarkeun kaayaan hiji jalma anu keur ragrag asih antukna henteu sanggup mikir sacara logis
Di Tatar Sunda, loba pisan patempatan anu dingaranan ku ngaran tutuwuhan
Patempatan anu maké kecap 'picung' di antarana:
Konéktor FME "(for mobile equipment)" nyaéta konéktor RF nu dipaké keur aplikasi anténe mobile
Konéktor ieu mangrupa koaksial kopling screw miniatur nu boga impedansi 50Ω
Konékor ieu boga performance listrik nu hadé ti mimiti DC tepi ka 2.0 GHz
Sawo manila (Manilkara zapota) nyaéta tutuwuhan nu buahan sarta umurna panjang
Tangkal sarta buahna dipikawanoh ogé kalayan ngaran-ngaran kawas sawo (basa Indonésia, basa Sunda, basa Jawa), "sauh" atawa "sauh manila", atawa "ciku" (basa Malayu)
Ngaran-ngaran séjénna nyaéta: "chico" (Filipina), "ciku" (Malaysia), "chikoo" atawa "sapota" (India), "sofeda" (Bangladés), "xa pô chê" atawa "hồng xiêm" (Viétnam), "rata-mi" (Sri Lanka), "lamoot" (ละมุด) di Thailand, Laos sarta Kamboja, "níspero" (Vénézuela), "sugardilly" (Kapuloan Bahama), "naseberry" (India Kulon), "sapote" (Nikaragua), "sapoti" (Brazil), "sapotillier" (basa Perancis) sarta "sapodilla" (basa Inggris)
Tangkal anu badag sarta leubeut, bisa tumuwuh nepi ka saluhur 30-40 m. Kalayan dahan nu pondok, tangkal sawo manila boga kulit nu teuas nu warnana kulawu semu hideung nepi ka coklat kolot
Sakumna bagian tangkal ngandung lateks, nyaéta geutah warna bodas susu anu kentel
Daun sawo mangrupa daun tunggal, perenahna sulang-seling, mindeng ngumpul dina tungtung régang
Heulayan daun boga sisi nu rata, saeutik buluan, héjo kolot hérang, wangunna bundar-endog jorong nepi ka rada “lanset”, 1,5-7 x 3,5-15 cm, puhu sarta tungtungna ngawangun baji, gagangan 1-3,5 cm, tulang daun utama nonjol dina sisi palebah handap
Kembang sawo mangrupa kembang tunggal nu perenahna dina kélék daun deukeut tungtung régang, gagangan 1–2 cm, mindeng ngagantung, diaméter kembang nepi ka 1,5 cm, sisi luarna buluan semu coklat, jumlahna 6
Kongkolak biasana kasusun ku dua bunderan; makutana ngawangun loncéng, bodas, babagi nepi ka satengah panjang silinder
Buahna boga gagang pondok, buleud, buleud endog atawa jorong, 3-6 x 3–8 cm, coklat semu beureum nepi ka semu konéng di luarna kalawan sisit-sisit teuas nu warnana coklat anu gampang leupas, mindeng bareng jeung sésa gagang putik anu jadi garing dina tungtungna
Boga kulit ipis, kalawan daging buah anu hipu, coklat semu beureum nepi ka semu konéng, amis sarta ngandung réa sari buah
Sikina nepi ka 12 jumlahna, tapi lolobana kurang ti 6, lonjong gepéng, hideung atawa semu coklat hérang, panjang leuwih kurang 2 cm, siki boga warna bodas lilin
Sawo manila mangrupa buah anu pohara populer di Asia Tenggara
Wewengkon ieu téh produsén sarta sakaligus konsumén utama buah ieu di dunya
Sawo dipikaresep utamana alatan rasana anu amis sarta daging buahna anu hipu
Lolobana buah sawo manila didahar dina kaayaan seger (tanpa diasakan)
Tapi sawo bisa ogé dikokolakeun jadi serbat ("sherbet"), dicampurkeun kana és krim, atawa dijadikeun selé
Sari buah sawo bisa dikentelkeun jadi sirop, atawa dipeuyeum jadi anggur atawa cuka
Geutah tangkal sawo disadap di Amérika, dikentelkeun jadi "chicle" anu mangrupa bahan peremén karét alami
Geutah ieu ogé dikokolakeun jadi rupa-rupa bahan baku industri minangka gaganti geutah perca sarta bahan panambal huntu
Kai sawo boga kualitas nu alus, kagolongkeun kai nu teuas sarta beurat, kalawan tékstur lemes sarta pola warna anu narik ati
Kai ieu utamana dipikaresep pikeun dijadikeun bahan parabot sarta ukir-ukiran, kaasup pikeun nyieun patung, alatan sipatna anu gampang dipigawé sarta gampang dipelitur jeung hasilna anu alus
Kai sawo mibanda daya tahan anu alus, tahan ku serangan hama sarta sarangga
Kulit kaina ngahasilkeun tanin, anu sacara tradisional dipaké pamayang jadi bahan panyelup layar sarta pakakas pancing
Sawatara bagian tangkal sawo ogé dipaké jadi bahan ubar tradisional pikeun nungkulan diaré (tanin), panas tiris (tanin jeung siki), sarta bahan wedak pikeun nyageurkeun awak satutas ngalahirkeun (kembang)
Ekologi sarta pemanenan
Sawo manila réa dipelak di wewengkon padataran handap, sanajan bisa tumuwuh kalawan alus nepi ka padataran nu jangkungna kira-kira 2500 m luhur beungeut laut lbl
Tangkal sawo tahan nyanghareupan halodo, salinitas anu rada luhur, sarta tiupan angin nu tarik
Taneuh anu pangcocogna pikeun sawo nyaéta taneuh lempung nu keusikan anu subur sarta boga tata cai nu alus
Sawo bisa kembangan sarta buahan sapanjang taun, tapi ilaharna aya hiji atawa dua usum mangsa ieu tangkal buahan réa pisan
Di Thailand, usum puncakna buahan nyaéta antara bulan Séptémber nepi ka Désémber, sedengkeun di Filipina antara Désémber – Pébruari
Di India, buah sawo baris asak dina umur kira-kira 29 minggu
Buah ieu biasana dipanén kalawan ati-ati tina gagangna, disimpen luhureun taneuh atawa dikeueum cai sangkan geutahna béak kaluar, tuluy dikumbah sarta digosokan kulitna pikeun miceun sisit-sisit di bagian luarna
Buah anu anyar dipetik éta teuas kénéh, sarta perlu ditunda 3-7 poé sangkan jadi asak sarta beyé, antukna ngeunah didaharna
Buah anu dijualbeulikeun biasana asak dina lalampahanana ka pasar
Lamun disimpen dina suhu tiis bisa manjangkeun waktu simpen buah sawo
Tutuwuhan ieu dianggap asalna ti wewengkon Guatemala, Méksiko sarta India Kulon
Para pangjajah bangsa Spanyol mawa sawo ti Méksiko ka Filipina, sarta jigana ti dinya sumebar ka Asia Tenggara
Kiwari sawo manila geus dipelak di réa wewengkon tropis di dunya
Koleksi plasma nutfah sawo manila aya di Los Banos (Filipina), Queensland (Australia), India, Kuba, Brazil, Kosta Rika, Florida sarta Hawaii (Amérika Sarikat) sarta sawatara nagara séjénna
Sawo durén nyaéta ngaran tutuwuhan nu buahan ti suku sawo-sawoan (Sapotacéae)
Buahna dipikawanoh ogé kalawan ngaran sawo apel, "sawo ijo" (basa Jawa), "sawo hejo" (basa Sunda), "sawo kadu" (Banten), sarta "kenitu" atawa "manécu" (Jawa Wétan)
Dina rupa-rupa basa kosta, buah ieu dipikawanoh kalawan rupa-rupa ngaran kawas "cainito", "caimito", "chicle kadu", "star apple", "golden leaf tree", "abiaba", "pomme de lait", "estrella", "aguay" sarta nu séjén-séjénna
Ngaran ilmiahna nyaéta "Chrysophyllum cainito"
Tangkal anu sok héjo sarta tumuwuh gancang, bisa ngahontal jangkung 30 m. Kulit tangkal warnana kulawu hideung nepi ka semu bodas, kalawan réa bagian tangkal anu ngaluarkeun lateks, nyaéta geutah bodas anu kentel pisan, lamun dilukai
Daun tunggal boga warna coklat-keemasan ("chrysophyllum" hartosna daun anu boga warna keemasan), alatan bulu-bulu lemes anu tumuwuh utamana di sisi handap daun sarta di rerantingan; permukaan luhurna lekas gundul sarta boga warna héjo cerah
Diuk daun berseling, memencar, wangun lonjong nepi ka bundar endog terbalik, 3-6 x 5-16 cm, kawas kulit, bertangkai 0,6-1,7 cm panjangna
Kembang sawo perenahna dina kélék daun, mangrupa jumplukan 5-35 pucuk kembang laleutik nu boga gagang panjang, semu konéng nepi ka bodas lumayung, seungit amis
Kongkolak 5 heulai, bunder nepi ka bunder endog; makuta bentukna silinder nu boga 5 cuping, bunder endog, panjangna nepi ka 4 mm
Buah bentukna buleud nepi ka buleud endog sungsang, boga diaméter 5–10 cm, jeung kulit buahna leueur herang, coklat semu wungu atawa héjo semu konéng nepi ka semu bodas
Kulitna rada kandel, liat, réa ngandung latéks (geutah bodas nu kentel) sarta teu bisa didahar
Daging buah bodas atawa semu wungu, hipu sarta réa ngandung sari buah, amis, ngabungkus éndokarp boga warna bodas anu diwangun ku 4-11 rohang anu bentukna jiga béntang lamun dipotong
Siki jumlahna 3-10, gepéng rada buleud endog, coklat ngora nepi ka hideung semu wungu, teuas herang
Sawo duren ilaharna didahar minangka buah seger (henteu diasakan), sanajan bisa ogé dipaké minangka bahan baku és krim atawa serbat ("sherbet")
Tangkal sawo duren ngahasilkeun buah sanggeus umurna 5-6 taun, sarta biasana puncak usum buah éta dina usum halodo
Sajaba ti éta, réa bagian tangkal anu boga hasiat ubar; contona kulit kaina, geutah, buah sarta sikina
Kulub daunna dipaké pikeun nyageurkeun diabétés sarta reumatik
Tina kulit kaina dihasilkeun ubar kuat sarta ubar batuk
Tangkalna mindeng dipaké minangka pepelakan hias sarta pangiuhan di taman-taman sarta sisi jalan
Kaina cukup alus minangka bahan wangunan
Sarta dahan-dahanna anu kolot dimangpaatkeun pikeun numuwuhkeun anggrék
Sawo durén asalna ti padataran handap Amérika Tengah sarta India Kulon
Alatan mangpaatna, kiwari sawo durén geus sumebar ka sakumna wewengkon tropis
Di Asia Tenggara, sawo duren réa dipelak di Filipina, Thailand sarta Indocina bagian kidul
Honjé ("Etlingera eliator"; sinonim "Nicolaia elatior", "Phaeomeria speciosa") nyaéta tuwuhan taunan nu ngawangun terna anu kembang, buah, sarta sikina dimangpaatkeun pikeun bahan sayuran
Ngaran séjénna nyaéta "kincung" (Médan ) sarta "siantan" (Malaysia)
Urang Thailand nyebutna "kaalaa"
Kongkolak kembang honjé di£jadikeun lalab atawa diseupan tuluy didahar bareng jeung sambel di Jawa Kulon
Sakapeung, kongkolak kembangna ogé dijadikeun bagian tina pecel
Di Tanah Karo, buah honjé ngora disebut asam cekala
Pucuk kembang sarta "peuteuy"na jadi bagian poko dina sayur haseum Karo; ogé jadi panyinglar bau hanyir sawaktu ngasakan lauk
Asakan Batak, ti antarana arsik lauk emas, ogé ngagunakeun “asam cekala” ieu
Di Malaysia sarta Singapura, honjé jadi unsur penting dina laksa
Manggu ("ᮙᮀᮌᮥ") ("Garcinia mangostana" L.) nyaéta sajenis tuwuhan ti wewengkon tropis anu dipercaya asalna ti Kapuloan Indonésia
Tangkalna tumuwuh nepi ka ngahontal 7 nepi ka 25 méter
Buahna, anu ogé disebut manggu, boga warna beureum semu wungu waktu asak, sanajan aya ogé wanda anu warna kulitna beureum
Buah manggu dina dunya jual beuli dipikawanoh minangka "ratu buah", minangka papasangan kadu, si "raja buah"
Manggu sadulur jeung asem kandis jeung asem galugur, samara asakan dina tradisi India jeung Sumatera